section_heading: Životopis
paragraph_text: Demerec 1931. postaje naturalizirani građanin SAD-a. Pomoćnikom direktora Odjela za genetiku Camegiejeve institucije, postaje 1936., 1942. vršiteljem dužnosti direktora, a 1943. i direktorom tog Odjela. Nešto prije 1941. godine Demercu je ponuđen položaj direktora Biološkoga laboratorija u sastavu Longislandske biološke zajednice (Cold Spring Harbor Biological Laboratory - Long Island Biological Association), koji je poslije preimenovan u Coldspringharborski laboratorij za kvantitativnu biologiju. 1942. godine tamo su mu ponudili i mjesto vršitelja dužnosti direktora, a 1943. godine i položaj direktora Odsjeka za genetiku Carnegiejeve institucije iz Washingtona. On je prema tome obnašao dužnosti dvojnog direktora tijekom cijelog svog života i služio je odano objema institucijama do 1960. godine, u razdoblju kada su utvrdeni solidni temelji za sadašnju revoluciju u molekularnoj biologiji i molekularnoj genetici. To je razdoblje učinilo Demerca značajnim čimbenikom američke znanosti, povijesti genetike, Cold Spring Harbora i njegovog “Zlatnog doba - Demerčevog doba”.